同曼聯交換？拜仁高層欣賞坦哈格
2024年05月03日 22:04
東網電視
更多新聞短片
坦哈格(左)同杜曹交換？(Getty Images)
早前傳過曼聯有意邀請杜曹來季執教，消息傳咗幾日，拜仁方面有所回應，就係佢哋亦將坦哈格列入考慮名單，令到曼聯同拜仁兩間歐洲豪門，可能出現交換教頭嘅場面。
《體育圖片報》主編法爾克報道，杜曹已確定今季結束後離開拜仁，但佢現時正率領拜仁應付歐聯4強對皇馬，據報杜曹唔想在對皇馬前同曼聯接觸；另邊廂，拜仁選帥一再觸礁，最新人選蘭歷克拒絕拜仁邀請後，拜仁高層正考慮邀請坦哈格回巢執教。
坦哈格曾擔任拜仁二隊主帥，據報有拜仁高層好欣賞坦帥，認為如果佢被曼聯解僱，可以回巢拜仁執教一隊，而坦哈格名字亦已出現在拜仁最新選帥名單上，拜仁眾高層正在討論。
拜仁選帥名單中尚有多個名字，包括賓菲加主帥羅渣舒密特、白禮頓領隊迪薩比、前德國領隊費歷克、「寸王」摩連奴同教過多蒙特嘅法夫爾。